laion/Wikipedia-Exotic huggingface dataset:
חזון אלוהי (סרט)

חזון אלוהי (ברוסית: Глаз Божий) הוא סרטו התיעודי של לאוניד פרפיונוב במלאת 100 שנה למוזיאון פושקין. הסרט הופק על ידי אולפן "Namedni" בהשתתפות הקרן של המוזיאון הממלכתי לאמנויות יפות על שם פושקין ובמימון האוליגרך דמיטרי ריבולובלב. שידור הבכורה התקיים ב-31 במאי 2012 בערוץ הראשון. זהו סרט דוקומנטרי בן שני חלקים המוקדש לתולדות מוזיאון פושקין. סצנות היסטוריות נפרדות שוחזרו על ידי שחקנים מפורסמים. ליאוניד פרפיונוב - מגיש אולג טבקוב - איוואן צבטייב יבגני מירונוב - ניקולאי השני מיכאיל אפרמוב - סוחר האמנות אלכס ולדימיר זייצב - סרגיי שצ'וקין סרגיי וסילייב - איוואן מורוזוב גיום פרוצנקו - אנרי מאטיס פטר נאליץ' - פבלו פיקאסו (פרק 1) ולרי מגדיאש - אמבריז וולארד (פרק 1), ליאוניד ברז'נייב רומן קוזנצ'נקו - רומן קליין ולדימיר פוזנר - פבלו פיקאסו (פרק 2) איגור קוואשה - איליה ארנבורג ולדימיר אטוש - מארק שאגאל טטיאנה יאקובנקו - יקטרינה פורצבה ולרי גרומוביקוב - אלכסנדר גרסימוב ואדים פומרנצב - קלימנט וורושילוב הסרט הוכרז בתוכנית "אורגנט בערב" ב-30 במאי 2012. את פבלו פיקאסו בסרט גילמו שני אנשים: בפרק הראשון - המוזיקאי פיטר נאליץ', בשני - עיתונאי הטלוויזיה ולדימיר פוזנר. "חזון אלוהי", במסד הנתונים הקולנועיים IMDb (באנגלית) "חזון אלוהי", במסד הנתונים הקולנועיים KinoPoisk (ברוסית) "חזון אלוהי" באתר של ליאוניד פרפיונוב "חזון אלוהי" בפרופיל LiveJournal של לאוניד פרפיונוב "חזון אלוהי" באתר הערוץ הראשון חזון אלוהי. פרק 1 בערוץ היוטיוב של לאוניד פרפיונוב חזון אלוהי. פרק 2 בערוץ היוטיוב של לאוניד פרפיונוב Арина Бородина (2012-05-31). "Леонид Парфенов о фильме "Глаз Божий"" (ברוסית). Коммерсантъ FM. נבדק ב-2012-09-09. הצגת בכורה לסרטו של ליאוניד פרפיונוב במרכז Telekhranitel, דיווח (ברוסית) באתר תחנת הרדיו הד מוסקבה "Вечерний Ургант", 30 мая Павел Садков (2012-05-31). "Леонид Парфенов: «Для образа молодого Пикассо нужна сумасшедшинка Налича»" (ברוסית). Комсомольская правда. נבדק ב-2012-09-09.
אהרון בינה

הרב אהרון בינה (נולד בה'תש"ח, 1948) הוא ראש ישיבת נתיב אריה בעיר העתיקה המיועדת לתלמידים מארצות הברית. נולד בכפר הראה לרב אריה בינה ראש ישיבת נתיב מאיר, ולרחל אסתר לבית אפלגרד. הסנדק שלו היה הרב שאול ישראלי. למד בישיבת פוניבז' בבני ברק כעשר שנים. לדבריו למד שם ולא בישיבה תיכונית, בעקבות הבטחת אביו לרב אליעזר יהודה פינקל, ובהשפעת הרב זלמן רוטברג. בין החברותות שלו היה הרב אליעזר כהנמן, לימים נשיא הישיבה. את רבו בישיבת פוניבז' לצעירים, הרב מיכל יהודה ליפקוביץ, הוא מחשיב לאחד מרבותיו העיקריים. נישא למלכה מיליקובסקי מבולטימור, לאחר החתונה למד כשנה בישיבה יוניברסיטי בארצות הברית, והוא תלמידו של הרב יוסף דב סולובייצ'יק. לאחר מכן חזר לארץ ישראל, שם החל בלימודי הרבנות וקיבל סמיכה לרבנות מהרבנים הראשיים הרב עובדיה יוסף והרב איסר יהודה אונטרמן, וכן שירת בצה"ל בדרגת סרן. בשנת 1974 החל לכהן כר"מ בישיבת הכותל ועסק בעיקר בתוכנית לבני חו"ל, עד עזיבתו בשנת 2002. בסמוך לעזיבתו עם חלק מאברכיה הוותיקים של הישיבה וראש הכולל הרב יעקב כ"ץ, בשנת 2003, הקים את ישיבת "נתיב אריה" לתלמידים מחו"ל, והוא עומד בראשה. הרב אהרן בינה שימש גם כמנהל קרן הצדקה בישראל של המיליארדר איירה רנרט. מקורב לרבנים דוד חי אבוחצירא ונתן בוקובזה. נשוי למלכה בינה מייסדת מדרשת מת"ן, ומחלוצות מהפכת לימוד התורה לנשים. הזוג מתגורר ברובע היהודי בירושלים ולהם חמישה ילדים, בנו הבכור משה, היה עורך דין ונפטר ממחלה בהושענא רבה ה'תשפ"ב. בניו חנן וצבי, מלמדים אף הם בישיבת "נתיב אריה". בתם, חיה בינה-כץ היא מנכ"לית מת"ן ורעייתו של יעקב כץ. "אישון אריה", עמ' 8, הערה 1 "אישון אריה", עמ' 12-13 מנחם קולודצקי, עוד תמיכה חרדית: הרה"ג אהרון בינה מבקש להצביע לרשימת "מאוחדים", באתר אקטואליק, ‏25/10/2018 יעקב אמסלם, טייקון ה'האמר': קווים לדמותו של המיליארדר היהודי שמחזיק בבעלותו עשרות חברות בארה"ב, באתר כל הזמן, ‏24.02.2017 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
איגוד לשכות המסחר

איגוד לשכות המסחר הוא ארגון עסקים ומעסיקים ישראלי הפועל למען קידום האינטרסים העסקיים של חבריו במגזר המסחר והשירותים. הארגון נוסד בשנת 1919. מטרות האיגוד הן קידום המגזר העסקי בישראל, קידום כלכלת שוק ותחרות חופשית, ליברליזציה וגלובליזציה וצמצום מעורבות השלטון בעולם העסקים. בראש האיגוד עמד מאז 2002 חבר הכנסת לשעבר אוריאל לין בתפקיד נשיא, ולצידו הנהלה מצומצמת הנבחרת מתוך נשיאות בת 22 חברים, על ידי האספה הכללית. אוריאל לין פרש ב 21 בינואר 2024 והבחירות לנשיא חדש טרם נערכו. מספר העסקים והארגונים החברים באופן ישיר באיגוד בכל רחבי הארץ הוא כ-5,000, ובאופן עקיף עוד כ-10,000 חברות עסקיות המאוגדות בלשכות המסחר באמצעות הארגונים החברים בו. האיגוד מייצג את חבריו, המשלמים דמי חבר - חברות גדולות, בינוניות וקטנות. במסגרת האיגוד פועלים כיום כ-80 חטיבות ענפיות, המייצגות את כל קשת העסקים בענפי המסחר והשירותים. בכלל זה: מסחר סיטונאי, מסחר קמעונאי, יצוא, יבוא, נדל"ן, שוק ההון, שירותים פיננסיים, תיירות, רפואה פרטית, שירותים עסקיים ועוד. לאיגוד שיתופי פעולה עם לשכות מסחר מכל רחבי העולם והוא חבר בשורה של ארגונים בינלאומיים, בהם לשכת המסחר הבינלאומית (ICC), ‏ארגון הגג של לשכות המסחר באירופה (EuroChambers)‏, ארגון בינלאומי למנהיגים צעירים וליזמים (JCI) והארגון הבינלאומי לעסקים קטנים (ISBC). האיגוד פועל לקידום קשרים עסקיים של חבריו בתחומי הייצוא והייבוא עם גורמים מקבילים בחו"ל, ומסייע להם באיתור שווקים חדשים, הזדמנויות עסקיות, מכרזים מקומיים ובינלאומיים וייצוג בתערוכות וכנסים. האיגוד מארח מדי שנה משלחות סחר ואורחים רשמיים מחו"ל ומארגן משלחות סחר מישראל לחו"ל. הוא גם מפעיל את פורום הנציגים הזרים הרשמיים בישראל, בו חברים שגרירים זרים ונספחים כלכליים ומסחריים המוצבים בישראל. במקביל, עוסק הארגון גם בסלילת נתיבים עסקיים למדינות אשר לישראל אין עמן יחסים דיפלומטיים. האיגוד נאבק נגד רגולציית יתר, כגון חובת סימון מחירים והחוק המאפשר ביטול עסקה בתוך 48 שעות. מרכז איגוד לשכות המסחר ברחוב החשמונאים בתל אביב, ובמקביל ישנן לשכות מסחר נפרדות בירושלים, בחיפה, בבאר שבע ועוד. החל משנת 2010 במסגרת האיגוד פועל איגוד הפנסיה הישראלי. בינואר 2013 פורסם כי האיגוד מגבש הצעת חוק שתגביל את סמכות בית הדין לעבודה. על פי ההצעה לא יוכל בית הדין לקבוע הלכות כגון זו הקובעת שאין למעסיק זכות להביע דעה על התאגדות עובדיו. לשכת המסחר הבינלאומית התאחדות התעשיינים בישראל איגוד לשכות המסחר - אתר רשמי דף הפייסבוק - לשכת המסחר תל אביב והמרכז אתר - המכללה העסקית של איגוד לשכת המסחר אתר - המוסד הישראלי לבוררות עסקית, מיסודו של איגוד לשכות המסחר תני גולדשטיין, עצמאי לעצמאי זאב, באתר זמן ישראל, 3 בנובמבר 2020 על פי אתר האיגוד מיכל רז-חיימוביץ', לשכות המסחר: לבטל 10 חוקים שמכבידים על העסקים, ‏13 במרס 2018 שי ניב, ‏לא סומך על בג"ץ: אוריאל לין מגבש חקיקה להגבלת בית הדין הארצי לעבודה, באתר גלובס, 21 בינואר 2013
ארגון צופי קוריאה

ארגון צופי קוריאה הוא הארגון הלאומי של תנועת הצופים בדרום קוריאה. תנועת הצופים הוקמה בקוריאה בשנת 1922 כשהייתה תחת שלטון יפני, ושלחה נציגים לתחרות הצופים הראשונה של המזרח הרחוק בבייג'ינג בשנת 1924. עם זאת, נאסר על תנועת הצופים לפעול על ידי שלטונות הכיבוש משנת 1937 עד 15 באוגוסט 1945. תנועת הצופים הייתה קיימת בכל אזורי חצי האי הקוריאני לפני מלחמת קוריאה בשנת 1950. ארגון הצופים העולמי הכיר בארגון צופי קוריאה בשנת 1953. כמות החניכים של צופי קוריאה בשנת 2011 הייתה 201,455 צופים רשומים. ד"ר קים יונג-וו, צופה הנמר הראשון ושר ההגנה של קוריאה לשעבר, זכה באות זאב הארד, בשנת 1975. רשויות צבא יפניות לא עודדו בעקביות את תנועת הצופים בשטחים הכבושים. במקרים שבהם התנאים המקומיים היו נוחים, הרשויות היו מתירות פעילות צופית מקומית או אישור לצופים היפנים להוביל פעילות צופית בסגנון יפני (Shōnendan), ולעיתים אף הפכו פעילות זו לחובה. מצד שני, במקום בו התנאים לא היו נוחים, והיה חשש כי החניכים יטפחו רגשות אנטי-יפניים באמצעות צופיות, הרשויות היו אוסרות זאת לחלוטין. רשויות הכיבוש היפניות אסרו כל פעילות צופית בין השנים 1937 עד 1945. "צופה הנמר" הוא האות הגבוה ביותר שניתן לקבל בתנועת הצופים של קוריאה. תוכנית ענפה של צופי אוויר מאוד פופולרית בקוריאה. מוטו הצופים הוא 준비, מבוטא jun bi, הכנה בקוריאנית. רשמית עלי הכותרת החיצוניים העגולים של סמל פלר-דה-ליס הסגול מבוססים על הטאגוק, המסמל תקווה לאיחוד חצי האי הקוריאני. ראש טיגריס המסמל גבורה מופיע גם הוא בסמל צופי קוריאה. צופי קוריאה מפעילים 21 מועצות, 18 גאוגרפיות, 3 דתיות, ומועצה לאומית לצוות ועובדי מטה התנועה. במהלך השנים, צופי קוריאה אירחו מספר רב של אירועים עולמיים ואזוריים: ג'מבורי הצופים העולמי ה-17, 1991 ג'מבורי צופי אסיה פסיפיק ה-17, 1996 פורום הנוער האזורי באסיה פסיפיק, 1996 הג'מבורי ה-21 של אסיה-פסיפיק / הג'מבורי הארצי ה-10 של קוריאה, 2000 סמינר אסיה-פסיפיק לתוכנית לנוער, 2000 International Patrol Jamboree, 2002 סמינר אזורי של צופי אסיה-פסיפיק בנושא יחסי ציבור, תקשוב ושיווק, 2003 ג'מבורי הצופים העולמי ה-25, סמנג'אום, 2023 צפון קוריאה חלקה היסטוריה משותפת של הצופים עם דרום קוריאה עד 1950, אך כיום היא אחת מארבע המדינות העצמאיות היחידות בעולם שאין בהן צופים. צפון קוריאה הקימה במקום זאת את חיל החלוץ הצעיר תחת איגוד הילדים הקוריאני . אתר האינטרנט הרשמי של ארגון צופי קוריאה "History". Korea Scout Association website. אורכב מ-המקור ב-2005-02-04. נבדק ב-2006-01-10. "Triennal review: Census as at 1 December 2010" (PDF). World Organization of the Scout Movement. אורכב מ-המקור (PDF) ב-31 באוגוסט 2012. נבדק ב-2011-01-13. {{cite web}}: (עזרה) http://www.scout.org.hk/article_attach/14529/p14.pdf War and Occupation, 1941-1945 by Paul Kua, Deputy Chief Commissioner (Management), Scout Association of Hong Kong, 2010
ריטה רמי המופע המשותף 2021

ריטה רמי המופע המשותף 2021 הוא סיבוב הופעות של הזמרים ריטה ורמי קלינשטיין שיתקיים ברחבי ישראל. המופע עלה ב-10 ביוני 2021 ויסתיים ב-10 במרץ 2022 ויכלול 20 הופעות. סיבוב ההופעות יכלול מגוון להיטים מקריירות הסולו שלהם. בשנת 2001 יצא הזוג, ריטה ורמי קלינשטיין לסיבוב הופעות משותף שנמשך עד שנת 2003, סיבוב ההופעות נמשך כשלוש שנים וכלל כ-300 הופעות שהתקיימו בישראל ובארצות הברית. המופע זכה להצלחה ואף תועד על אלבום הופעה שגם זכה להצלחה ונמכר בלמעלה מ-150,000 עותקים. על סיבוב ההופעות המשותף לקיץ 2020 נודע ב-14 בפברואר 2020. ומכירת הכרטיסים החלה ב-4 במרץ 2020. במקור המופע תוכנן לעלות ב-25 ביוני 2020 בזאפה לייב פארק ראשון לציון, אך נדחה ל-6 באוגוסט 2020 בבריכת הסולטן בירושלים, בשל הגבלת התקהלות בתקופת מגפת הקורונה. ההופעות הראשונות שתוכננו לעלות בחודש יוני בזאפה לייב פארק ראשון לציון, נדחו לחודש אוגוסט. ב-29 ביוני 2020 נודע על דחייה נוספת של סיבוב ההופעות, עקב החזרת ההגבלות על התקהלות על ידי הממשלה בתקופת מגפת הקורונה. על סיבוב ההופעות המשותף לשנת 2021 נודע ב-3 במאי 2021. ומכירת הכרטיסים החלה ב-5 במאי 2021. זוהי רשימה חלקית של השירים שיבוצעו בהופעה: בוא אש ימי התום תפוחים ותמרים עד שתעזוב כל מה שתרצי עטוף ברחמים על הגשר הישן נוצה ברוח צעיר לנצח שביל הבריחה אני חיה לי מיום ליום עניין של זמן רדיו / בגידה אייל הלר – גיטרות יוסי מור – פסנתר ליעד גרושקא – קלידים ואקורדיון בנצי גפני – בס מעיין מראי – כלי הקשה קרן טפרברג – תופים יוני דרור – כלי נשיפה + חמת חלילים סקוטי ליאת רוזנברג – כינור אילת כהנא, ‏המופע המשותף של ריטה ורמי הוא קסם. ויש בו אפילו שיעור לחיים, בעיתון מקור ראשון, 8 בנובמבר 2021 רן בוקר, אחרי 13 שנים: ריטה ורמי קלינשטיין בדרך למופע משותף, באתר ynet, 16 בינואר 2020 רן בוקר, צפו: ריטה ורמי התאחדו על הבמה, באתר ynet, 10 ביוני 2021 מאיה כהן, אחרי 20 שנה: רמי וריטה שוב ביחד, באתר ישראל היום, 3 במאי 2021 ריטה-רמי המופע המשותף קיץ 2020, סרטון באתר יוטיוב (אורך: 0:41) יוכלמן-אשר הפקות, באתר www.yap.co.il וואלה! תרבות‏, כעת זה רשמי: רמי וריטה יתאחדו למופע משותף בקיץ 2020, באתר וואלה, 14 בפברואר 2020 יובל אראל‏, החלה מכירת הכרטיסים למופע המשותף של ריטה ורמי, בבלוג של יובל אראל, מגזין מוזיקה ותרבות, 4 במרץ 2020 איתמר אייכנר, מה מותר – ומה עדיין אסור? הרשימה המתעדכנת של הקלות הקורונה, באתר ynet, 20 במאי 2020 בהמשך להנחיות משרד הבריאות, ברשת החברתית פייסבוק ynet, בשל ההגבלות: המופע המשותף של ריטה ורמי קלינשטיין נדחה, באתר ynet, 29 ביוני 2020 ריטה רמי - בביצוע מיוחד ל"רדיו+בגידה" | מתוך המופע המשותף 2021, סרטון באתר יוטיוב (אורך: 5:14) ריטה רמי- המופע המשותף, באתר זאפה הופעות יוני, ברשת החברתית פייסבוק מבשרת ציון, ברשת החברתית פייסבוק קריית מוצקין, ברשת החברתית פייסבוק הופעות יולי, ברשת החברתית פייסבוק הופעות אוגוסט, ברשת החברתית פייסבוק הופעות אוגוסט-ספטמבר, ברשת החברתית פייסבוק הופעות אוקטובר, ברשת החברתית פייסבוק הופעות פברואר, ברשת החברתית פייסבוק ריטה רמי - המופע המשותף - קיץ 2020 - הופעות וכרטיסים להופעות - זאפה, באתר www.zappa-club.co.il
ויליאם לסצ'ר

ויליאם "ביל" לסצ'ר (באנגלית: William K. Lescher) הוא קצין בדימוס בדרגת אדמירל בצי ארצות הברית, בתפקידו האחרון כיהן כסגן ראש המבצעים הימיים. לסצ'ר גדל בהיילנד פארק שבאילינוי. ב-1980 הוא סיים לימודיו באקדמיה הימית של ארצות הברית עם תואר בהנדסת מערכות והתגייס לצי. הוא סיים קורס טיס בהצטיינות והוכשר כטייס מסוקים. שירת כטייס מסוקים בטייסת 36 ובטייסת 44 של הצי, והשתתף במשימות במזרח התיכון. הוא שימש טייס ניסוי של מסוקי סיהוק UH-60B והיה הראשון לשגר טילים מונחים ממסוק ימי של הצי. באפריל 1998 מונה למפקד טייסת 48 של הצי, טייסת מסוקים נגד-צוללות והוביל אותה במבצע שועל המדבר לתקיפת מטרות בעיראק בדצמבר 1998 ובמבצע כוח מאוחד להפצצת הרפובליקה הפדרלית של יוגוסלביה. הוא סיים את תפקידו ביולי 1999. לאחר מכן שימש סגן מפקד שולת המוקשים "USS Inchon", פיקד על טייסת 40, טייסת אנטי צוללות של הצי, ועל כנף המסוקים הימיים של הצי האטלנטי. בנוסף מילא תפקידי מטה שונים, בהם במחלקת התקציבים והתכנון של הצי ובמחלקת הצי של ארצות הברית. בדרגות אדמירל פיקד על קבוצת התקיפה החמישית וכוח המשימה 51/59 בבחריין, שכלל את אוניית הסער האמפיבית "USS Iwo Jima", את אוניית הבסיס הצף "USS Ponce" וכוחות חיל הנחתים, ללוחמה נגד טרור בגזרת פיקוד מרכז של ארצות הברית. ב-2017 מונה לראש אגף שילוב יכולות ומשאבים במטה הצי. במאי 2020 הועלה לדרגת אדמירל ומונה לסגן ראש המבצעים הימיים. שירת בתפקיד עד פרישתו בספטמבר 2022. מאוקטובר 2018 ועד פרישתו לסצ'ר נשא בתואר "Old Goat", כבוגר האקדמיה הימית הוותיק ביותר שנמצא בשירות פעיל. לסצ'ר בעל תואר שני בהנדסת אווירונאוטיקה מבית הספר של הצי ללימודים מתקדמים, ותואר שני במנהל עסקים מאוניברסיטת הרווארד. מדיה וקבצים בנושא ויליאם לסצ'ר בוויקישיתוף ביוגרפיה באתר הצי Passing the Decanter, the U.S. Naval Academy Way, אתר מחלקת ההגנה, 8 באוקטובר 2018
פשיטה לכפר יאבס

הפשיטה לכפר יאבס, אשר כונתה גם מבצע "אסותא 12", הייתה פעולה שביצעה סיירת גולני יחד עם כוחות נוספים במסגרת פעילות מתמשכת לפגיעה בארגוני המחבלים שפעלו משטח ירדן כנגד ישראל. הכפר יאבס שוכן על צלע ואדי יאבס וחלק מהחוקרים מזהים את מיקומה של יבש גלעד המקראית בקרבת ואדי יאבס. המבצע נערך בליל יום ראשון, 8 במאי והסתיים בבוקר 9 במאי 1969. כפר יאבס, כשני קילומטרים מזרחית לנהר הירדן, מול טירת צבי שבעמק בית שאן, היה אחד הכפרים הגדולים במערב הגלעד. היו בו אלפי תושבים והוא שימש בסיס להתקפות בלתי פוסקות מצד המחבלים הפלסטינים שהפעילו מרגמות וכלי נשק אחרים לעבר ישראל. פעולות תגובה של צה"ל ואש ארטילרית גרמו לרוב התושבים לנטוש אותו והכפר הפך לתחנת מעבר למחבלים לפני צאתם להתקפות בשטח ישראל. כוח המשימה חולק לשישה כוחות משנה: כוח מבצע של הסיירת בפיקודו של סרן אורי שגיא. שתי חסימות צפוניות בפיקודו של יעקב (יענקל'ה) גרינבוים - אמצעי החסימה כללו פח הצתה, שרשרת מוקשים ודוקרנים, וכן כוח אש שכלל שני מאגים, ררנ"ט ובזוקה 82. חסימה דרומית בפיקודו של צביקה פולג (פרקש) הייתה מורכבת מלוחמי הפלוגה המסייעת של גדוד 12. כוח אבטחה וארגון חציית הירדן. חפ"ק בפיקודו של ברוך גורודיש מפקד גדוד 12 של גולני. הכוח הפושט נשא איתו מטענים כבדים של חומרי נפץ. לאחר חציית הירדן התפצלו מן הכוח החסימות הדרומית והצפונית והכוח המרכזי המשיך לעבר הכפר ואדי יאבס. הכפר עצמו ננטש לפני הפעולה והכוח לא נתקל בכל התנגדות. לאחר פריסת המטענים פוצצו הבתים בשני שלבים. תוך כדי הכנת המטענים לפיצוץ, התקרב לעבר החסימה הצפונית ג'יפ, אשר כפי שהסתבר בדיעבד ישבו בו שלושה מחבלים. על אף האש העזה אשר נפתחה לעבר הג'יפ, ולמרות הנקר בגלגליו, שנבע מעלייתו על מסמרי החבלה והדוקרנים שהכוח הניח על הדרך, הצליח הגיפ להמשיך בתנועה, בשלב זה, התרומם אחד הלוחמים וירה ררנ"ט מטווח של כ-50 מטר לתוך הג'יפ וחיסל את יושביו. הלוחם אשר ירה את הררנ"ט היה יעקב מרדכי (פצ'נגה) אשר נהרג יותר מאוחר ב-15 ביוני 1975 בפיגוע בכפר יובל שם גם נהרגו אשתו שמחה וגיסו, נחמיה יוסף חי. פוצצו 12 בתים בכפר יאבס, נהרגו שלושה פלסטינים (על פי דיווח של הסורים, היו אלו אנשי א-סאעקה) כולל מפקד הגזרה של המחבלים והושמד הרכב בו נסעו. מירב הלפרין, טורפי הלילה - סיפורה של סיירת גולני, עריכה: דב איכנולד, מירב הלפרין, ידיעות אחרונות ספרי חמד, 2018, עמ' 55, ISBN 978-965-564-596-5 אורי שגיא, אורות בערפל, עריכה: רמי טל, תל אביב: ידיעות אחרונות ספרי חמד, 1998, עמ' 90, ISBN 965-448-356-4 זאב דרורי, אש בקווים: מלחמת ההתשה בחזית המזרחית 1967–1970, הוצאת מודן, 2012, עמ' 232–233 כתיבה ועריכה: דני דור תחקיר: רחל נחושתאי עיצוב: סטודיו שוקי דוכובני, גדוד הסיור של חטיבת גולני - יחידה 631, דפוס רבגון, פארק אפק, 2015, עמ' 50 גיזרת עמק הירדן ועמק בית שאן, באתר "גלעד-לזכרם" - אתר להנצחת זכרם ולהנחלת מורשתם של הבנים והבנות, קצינים ולוחמים אשר נפלו בעת שרותם בחטיבת גולני 12 בתים נהרסו, שלושה נהרגו בפשיטת צה"ל בירדן בליל ו', הצופה, 11 במאי 1969 זאב דרורי, אש בקווים: מלחמת ההתשה בחזית המזרחית 1967–1970, בן שמן: מודן הוצאה לאור בע"מ, 2012, עמ' 232–233 אלי לנדאו, כח של צה"ל פוצץ הלילה 12 מבנים בכפר ירדני ששימש בסיס-מעבר למחבלים, מעריב, 9 במאי 1969, המשך חזי כרמל, "רעם" ללא ברק - עינייני סוריה קודמים, מעריב, 22 במאי 1969, עמ' 20 צילום רדיו טלגראפי, הריסות הבתים בכפר הירדני ואדי אל-יאבס, מעריב, 11 במאי 1969, עמ' 1
דיטמאר רוזנטל

דיטמר אליאשביץ' רוזנטל (ברוסית: Дитмар Эльяшевич Розенталь;‏ 24 בפברואר 1900, לודז' – 29 ביולי 1994, מוסקבה) היה בלשן רוסי ממוצא יהודי, מחברם של עשרות ספרי לימוד בשפה הרוסית, שלא הייתה שפת אימו. דיטמאר רוזנטל נולד למשפחה יהודית בלודז' שאז הייתה בשליטה של האימפריה הרוסית. תוך זמן קצר המשפחה עברה לברלין ובשנת 1916 התיישבה במוסקבה. בשנת 1918 רוזנטל סיים את לימודיו באוניברסיטת מוסקבה וקיבל תואר באיטלקית. בשנות ה-20 של המאה ה-20 הוא היה מורה בבית הספר. בשנת 1940 דיטמאר רוזנטל החל ללמד באוניברסיטת מוסקבה ובשנת 1962 התמנה לפרופסור. במהלך שנים רבות הוא היה מנחה של קבוצת השתלמויות לקרייני טלוויזיה ורדיו הסובייטית. דיטמאר רוזנטל יצר כמה מילונים רוסיים-איטלקיים וגם תרגם את יצירותיהם של סופרים איטלקים לרוסית. כמו כן הוא פרסם מעל ל-100 ספרי לימוד לשפה רוסית.
הרי בוש

הרי בוש (באנגלית: Bush Mountains) הם רכס הרים סלעיים בהרי המלכה מוד, בחוף דופק, שבאנטארקטיקה. הרכס ממוקם בראשיהם של קרחון רמזי וקרחון קוסקו. הרי בוש משתרעים מהר וייר שממערב להרים ועד רמת אנדרסון המשקיפה על קרחון שאקלטון ממזרח להרים. שיא גובהו של רכס ההרים - בכיפת האסקי שגובה 3,580 מטרים מעל פני הים. הגובה הממוצע של ההרים 1,219 מטרים מעל פני הים. ברכס מצויים האתרים הבאים: רמת אנדרסון, כתף מקינטייר, רכס סליבן, הר בויד, הר וייר, הר קרומי, קרחון מינקיי, קרחון קוסקו וקרחון רמזי. ההרים התגלו, וצולמו לראשונה, ממרחק, על ידי משלחת בירד לאנטארקטיקה במהלך כמה טיסות להרי המלכה מייד בנובמבר 1929. ההרים מופו בהתבסס על תצלומי אוויר שצולמו על ידי השירות האנטארקטי של ארצות הברית (בשנים 1939–1941), על ידי צי ארצות הברית, במהלך מבצע קפיצה לגובה בעונת המחקר (הקיץ האנטארקטי) 1946–1947), ובמהלך מבצע קיפאון עמוק (מבצע דיפ פריז) של צי ארצות הברית (בין השנים 1956–1963). שמם של ההרים ניתן להם על ידי הוועדה המייעצת לשמות אנטארקטיים, בעקבות בקשתו של אדמירל ריצ'רד בירד. ההרים נקראו על שמו של ג'יימס י. בוש (James I. Bush), שהיה פטרון של משלחת החקר האנטארקטית של בירד, בין השנים 1988–1930. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 145 הרי בוש באתר הסקר הגאולוגי של ארצות הברית הרי בוש באתר הגאזט האנטארקטי של ממשלת ניו זילנד הרי בוש באתר הגאזט האנטארקטי המשווה SCAR של ממשלת אוסטרליה הרי בוש באתר peakbagger מפת אזור הרי בוש מזג אוויר נוכחי עדכני בהרי בוש תחזית מזג אוויר עדכנית ארוכת טווח עבור הרי בוש נתוני מזג אוויר היסטוריים עבור הרי בוש גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי באתר peakbagger מידע גאוגרפי באתר mapcarta מידע היסטורי
ניקי די

ניקל סטרונג (באנגלית: Nichelle Strong; נולדה ב-10 בספטמבר 1968), ידועה בשם הבמה ניקי די (Nikki D), היא ראפרית אמריקאית. ניקי די נולדה בניו ג'רזי. לאחר מכן, עברה ללוס אנג'לס, שם חתמה בשנת 1989 בחברת התקליטים דאף ג'אם, תוך שסומנה כראפרית הראשונה אשר חתמה בחברה. באותה השנה, הוציאה לאור את סינגל הבכורה שלה, "Lettin' Off Steam". בשנת 1991, הוציאה את אלבומה היחיד, Daddy's Little Girl. האלבום זכה לביקורות מעורבות ממבקרי המוזיקה. אף על פי כן, הצליח להגיע אל המקום ה-54 במצעד אלבומי ה-R&B/היפ-הופ. בשנת 1992, הוציאה את הסינגל המוביל מתוך האלבום, "Daddy's Little Girl". השיר הופיע בפסקול הסרט "Just Another Girl on the I.R.T" והגיע למקום הראשון במצעד שירי הראפ של הבילבורד. בסמוך לכך, יצאה לסיבוב הופעות יחד עם זמרת ה-R&B אליסון ויליאמס. ב-1995 הודיעה על פרישתה מתעשיית המוזיקה. 1991: Daddy's Little Girl ניקי די, במסד הנתונים הקולנועיים IMDb (באנגלית) ניקי די, באתר Last.fm (באנגלית) ניקי די, באתר AllMusic (באנגלית) ניקי די, באתר MusicBrainz (באנגלית) ניקי די, באתר Discogs (באנגלית) Joel Whitburn, The Billboard Book of Top 40 R & B and Hip-hop Hits, Billboard, 2006, ISBN 978-0-8230-8283-4. (באנגלית) British hit singles & albums., 19th ed, London: Guinness World Records, 2006, ISBN 1-904994-10-5 Ben Merlis, Best Def Jam Songs: 50 Essential Tracks That Define Hip-Hop History, uDiscover Music, ‏2019-10-25 (באנגלית) Nikki D | Album Discography, AllMusic (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Xtra

Xtra (לשעבר Daily Xtra ו-Xtra!) הוא עיתון קנדי-להט"בי שהתחיל את פעילותו ב-19 בפברואר 1984. הגרסה המודפסת של העיתון בוטלה בפברואר 2015. אתר האינטרנט הרשמי של Xtra אתר האינטרנט הרשמי של Xtra (באנגלית) Xtra, ברשת החברתית אקס (טוויטר) "About Xtra". Xtra Magazine. ארכיון מ-2020-05-07. נבדק ב-2020-05-12. "Gay newspaper Xtra to stop printing, go digital only" (אורכב 06.12.2019 בארכיון Wayback Machine). Toronto Star, January 14, 2015. "Gay publisher Xtra to embrace digital, close print" (אורכב 15.01.2015 בארכיון Wayback Machine). Xtra, January 14, 2015. ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
טוריאזאוריה

טוריאזאוריה (שם מדעי: Turiasauria) הוא ענף של דינוזאורים זאורופודים שחיו ברחבי אפריקה, אירופה ואמריקה הצפונית בין היורה התיכון לקרטיקון התחתון לפני 164 עד 125 מיליון שנה מזמננו. קבוצה זו הוגדרה ב-2006 בידי החוקרים פרנסיסקו גאסקו (Francisco Gascó) ורויו טורס (Royo-Torres), כחלק מהזאורופודים האאוזאורופודים. בעבר הם השתייכו לקבוצה נאוזאורופודה, אך מספר הבדלים ביניהם לשאר בני הקבוצה כמו דמויי דיפלודוקיים והמקרונריה הכריעו על סיווגם לקבוצה דומה, הקרובה מעט לצטיוזאוריים ולממנצ'יזאוריים. מינים אלה היו נמוכים יחסית, עם עצמות כתפיים נמוכות, צוואר קצר יחסית וגולגולת כדורית דומה לגולגולת קמרזאורוס. ואולם הגדול מביניהם וכנראה הגדול בדינוזאורים של אירופה היה הטוריאזאורוס שהגיע לאורך 30 מטר ולמשקל 40 עד 80 טון. הם ניזונו בעיקר משרכים וממחטניים שהתקיימו ביורה וגם בתחילת הקרטיקון. עם זאת כנראה התחרות עם דינוזאורים אחרים ושינויים בתנאי הסביבה גרמו להכחדתם. ייתכן שהם היו אבות הנאוזאורופודים, אך ייתכן שהם התפתחו באופן עצמאי (בתור אבולוציה מתכנסת) לצורה דומה. Amanzia אטלזאורוס (Atlasaurus)? קרדיודון (Cardiodon)? Losillasaurus Mierasaurus Moabosaurus Neosodon? Oplosaurus? Tendaguria טוריאזאורוס (Turiasaurus) Zby מדיה וקבצים בנושא טוריאזאוריה בוויקישיתוף
רומיאו ויוליה (סרט, 1908)

רומיאו ויוליה (באנגלית: Romeo and Juliet) היה סרט אילם קצר משנת 1908, הנחשב כעיבוד האמריקאי הראשון של המחזה "רומיאו ויוליה" מאת ויליאם שייקספיר. הסרט בוים על ידי ג'יי סטיוארט בלקטון והופק על ידי חברת Vitagraph Studios, כאשר הוא צולם בבתאסדה טראס (Bethesda Terrace) במנהטן שבניו יורק. בסרט כיכבו פול פנזר בתפקיד רומיאו, ופלורנס לורנס בתפקיד יוליה. נכון לשנת 2020 הסרט נחשב כאבוד. פול פנזר – רומיאו פלורנס לורנס – יוליה ג'ון ג. אדולפי – טיבלט ג'וזפין אטקינסון – ביט לואיז קארבר – האומנת צ'ארלס צ'פמן – מונטגיו גלדיס יולט צ'ארלס קנט – קפולט ויליאם ו. ראנוס – האב לורנס ויליאם שיאה – פיטר הארי סולטר פלורנס טרנר "רומיאו ויוליה", במסד הנתונים הקולנועיים IMDb (באנגלית) "רומיאו ויוליה", במסד הנתונים הקולנועיים KinoPoisk (ברוסית) "Romeo and Juliet (1908)". BFI (באנגלית).